UVP TECHNICOM

Ak dvaja googlia to isté, nie je to to isté
2020-10-01 13:00 - 14:50 (Europe/Bratislava) | Online
Prepracovaný algoritmus Googlu má nad vami vždy navrch. Google o vás vie viac, ako o sebe viete vy sami. Analytiky zhromažďujú vašu polohu, vaše nákupy, vyhľadávania, platby alebo históriu na YouTube. A je len na vás, či sa to rozhodnote obmedziť alebo dokonca využiť vo svoj prospech.
Lektorka:
Zuzana Legenová z marketingovej agentúry Promiseo sa venuje performace marketingu a inzercii na cenových porovnávačoch na Slovensku a v Českej republike. Je Guru of the Gurus v programe Google Partners za rok 2018, jej práca sa umiestnila medzi finalistami Google Premier Partner Awards. V roku 2019 sa stala Mergado certifikovaným špecialistom a Heuréka špecialistom. V marci 2020 získala titul Google Digital Champion.

Startup Meetup #8
2020-09-29 16:00 - 18:00 | UVP TECHNICOM, Boženy Němcovej 5, Košice, Slovakia (Slovak Republic)
Starport v spolupráci s UVP TECHNICOM organizujú ďalší STARTUP MEETUP #8 na pôde UVP TECHNICOM aby spoločnými silami sa zamerali na podporu startupov. Toto stretnutie je určené všetkým, ktorí chcú napĺňať reálnu potrebu na trhu pomocou vlastných produktov alebo služieb.
Využite príležitosť komunikovať o progrese Vášho startupu, o jeho cieľoch, zámeroch, ďalšom rozvoi, smerovaní. Radi Vám pomôžeme!
Budte našími hosťami.

Užitočné inšpirácie pre manažérov firiem
2020-09-24 16:00 | Online
Dynamiku AKTUÁLNEHO STAVU EKONOMIKY najviac vyjadruje metafora „zdochýnajúceho koňa“, podľa starého indiánskeho príslovia. Prieskum o scenároch pre ohrozené kone a jeho výsledky (4 krátke cca 1 minútové videá) vzbudili v mnohých manažéroch značný záujem. Aj preto pokračujeme v týchto témach a ich PRAKTICKOM VYUŽITÍ. Vyvrcholením týchto aktivít bude webinár s názvom UŽITOČNÉ RADY PRE MAJITEĽOV A MANAŽÉROV FIRIEM (ktorí chcú mať svoje kone v ideálnej kondícií).Na podujatí sa dozviete:1. Prečo sa mnohí pokúšajú jazdiť na mŕtvych koňoch2. Prečo nezaberá nasadená liečba3. Ako zistíme stav nášho koňa4. Ako zosadnúť z dosluhujúceho koňa5. Praktické odpovede na Vaše relevantné otázky s touto témouAutori webinára Stanislav Häuser a Ivan Sámel
Podporné videa – prístupy k video výstupom: Zdochýnajúce kone alebo aký je aktuálny stav slovenskej ekonomiky: youtube.com
Prístup k záznamom webináru získajú len registrovaní záujemcovia!Okamžite po registrácii získavate odborný darček “Jak vidět trendy budoucnosti dříve než druzí“.
Webinár je organizovaný v spolupráci s UVP TECHNICOM

Prezentačné majstrovstvo. Ako prezentovať on-line
2020-09-24 13:00 - 16:00 | UVP TECHNICOM a online, Němcovej 5, Košice, Slovakia (Slovak Republic)
Workshop je určený pre všetkých, ktorí pri svojej práci potrebujú prezentovať svoje zámery alebo výsledky svojich projektov a riešení pred skupinou poslucháčov.

Workshop sa bude venovať analýze tzv. „stres manažmentu“, jeho podstate a ako mu odolávať?. Ale aj problematike tzv. „storytelingu“, ktorý je založený na príbehu v prezentácií. Pozornosť bude venovaná aj technickej príprave prezentácií, ale aj špecifikám on-line prezentácie s dôrazom na také témy ako: ako udržať pozornosť publika, ako pripraviť vysielacie prostredie, ako vybrať tie správne nástroje pre on-line prezentáciu.
Lektor: Marek Šaly – Vedeniu a motivácií ľudí sa venuje vyše 20 rokov. Už ako 18 ročný pomohol vytvoriť, motivovať a viesť skupinu viac ako 50 dobrovoľníkov pracujúcich v mimoškolskej činnosti v rámci neziskovej organizácie Frigo. 5 rokov úspešne pôsobil v oblasti obchodu a predaja pre dve spoločnosti, kde ako konzultant pôsobí dodnes. Šesť rokov viedol niekoľko úspešných tímov v spoločnosti T-Systems, kde zároveň prezentoval a školil mäkké zručnosti v rámci vnútro-podnikovej akadémie, ktorú spolu zakladal. V roku 2017 založil vlastnú spoločnosť v oblasti personalistiky.

Rozvoj osobných zručností (CAF) III.
2020-09-23 - 2020-09-24 | UVP TECHNICOM, Boženy Němcovej 5, Košice, Slovakia (Slovak Republic)

Startup Meetup #7
2020-09-22 16:00 - 18:00 | UVP TECHNICOM, Boženy Němcovej 5, Košice, Slovakia (Slovak Republic)
Starport v spolupráci s UVP TECHNICOM organizujú ďalší STARTUP MEETUP #7 na pôde UVP TECHNICOM aby spoločnými silami sa zamerali na podporu startupov. Toto stretnutie je určené všetkým, ktorí chcú napĺňať reálnu potrebu na trhu pomocou vlastných produktov alebo služieb.
Na 6-tom meetupe sa k nám pridal člen tímu GRIDMAN, zo Startup centra TUKE, ktorý chce svoje podnikanie vybudovať na skúsenostiach nazbieraných z konzultačných služieb v elektroenergetike.
Ukázali sme si čerstvé metriky k projektu Permaforum.sk a prvotné výsledky testovanej stratégie pre rast Starport Podcastu.
Napokon svoj súčasný progres odprezentovali členovia tímu iPark, s ktorými zakladateľ produktu Unimus detailne prebral stratégie a metodológie, ktoré vedia využiť v ich predaji.
Pokračovať budeme opäť v utorok, 22.9. 2020 v čase 16:00 – 18:00

Začnite svoju digitálnu transformáciu – Gare du MIDIH
2020-09-22 | Online
Počas podujatia Gare du MIDIH ponúkne a prediskutuje MIDIH služby viac ako 20 odborníkov. Služby sú určené pre digitálne inovačné centrá (DIH), platformy digitálnej výroby a DIH siete zamerané na inovácie a spoluprácu.
Nenechajte si ujsť výnimočnú príležitosť zistiť, ako MIDIH prispieva k priemyselnej digitálnej transformácii!

COI – Závery riešenia projektu
2020-09-21 | UVP TECHNICOM a online, Němcovej 5, Košice, Slovakia (Slovak Republic)

UX PIVO
2020-09-17 16:00 - 17:30 | UVP TECHNICOM a online, Němcovej 5, Košice, Slovakia (Slovak Republic)

POH – projektové stretnutie
2020-09-17 13:00 - 17:00 | UVP TECHNICOM, Boženy Němcovej 5, Košice, Slovakia (Slovak Republic)

Digitálny marketing na sociálnych sieťach
2020-09-17 13:00 - 16:00 | UVP TECHNICOM a online, Němcovej 5, Košice, Slovakia (Slovak Republic)
Digitálny marketing na sociálnych sieťach
Vieš ako správne písať texty na sociálnych sieťach? Pri množstve zdieľaného obsahu je v dnešnej dobe copywriting potrebnejší, než kedykoľvek predtým. Spoločne si ukážeme, ako správne písať príspevky na sociálnych sieťach a reklamné texty vôbec, na čo sa zamerať a naopak, čomu sa vyvarovať.

Lektor – Samuel Biroš
Svet online reklamy ma oslovil už na strednej škole a odvtedy ma nepustil. Momentálne pracujem ako Online Marketing Specialist v Promiseo, najväčšej online marketingovej agentúre na východ od Bratislavy. Špecializujem sa na sociálne médiá, primárne Facebook, Instagram a LinkedIn, performance kampane na týchto kanáloch, tvorbe obsahu a správe social účtov. Medzi mojich klientov patrí napríklad aj HC Košice, Letisko Košice alebo IT gigant Deutsche Telekom IT Solutions Slovakia.
Rád sa vždy učím niečo nové, a to nielen vo sfére online marketingu. Svoj voľný čas vypĺňam napríklad aj spravovaním vlastného neobjektívneho športového portálu BROsport.sk. Som presvedčený o tom, že človek by sa v živote nemal nudiť. Naopak, je nesmierne dôležité stále rozvíjať svoj potenciál.

Rozvoj osobných zručností (CAF) II.
2020-09-17 - 2020-09-18 | UVP TECHNICOM, Boženy Němcovej 5, Košice, Slovakia (Slovak Republic)

STARTUP MEETUP #6
2020-09-16 16:00 - 18:00 | UVP TECHNICOM, Boženy Němcovej 5, Košice, Slovakia (Slovak Republic)
STARPORT & UVP TECHNICOM
Starport v spolupráci s UVP TECHNICOM organizujú ďalší STARTUP MEETUP #6 na pôde UVP TECHNICOM aby spoločnými silami sa zamerali na podporu startupov. Toto stretnutie je určené všetkým, ktorí chcú napĺňať reálnu potrebu na trhu pomocou vlastných produktov alebo služieb.
Na 5-tom meetupe sa k nám pridalo grafické štúdio Brut.to, ktoré v podobe sociálneho podniku plánuje svoje komerčné grafické práce kombinovať s výtvormi ľudí zo znevýhodnených skupín.
Taktiež sa pridal zakladateľ projektu Mind3x, ktorý podniká v zavádzaní špeciálnych metód výuky do materských a základných škôl na Slovensku.
Aktuálny stav vývoja startupu predstavil v rámci stretnutia aj zakladateľ startupu, ktorý poskytuje službu na automatizované preklady sortimentu medzinárodných eshopov.
Na ďalšom meetupe sa pozrieme na priebežné výsledky snahy v budovaní permakultúrnej komunity.
Keďže v utorok 15.9. máme opäť štátny sviatok, tak sa uvidíme v stredu – 16.9.2020. Čas eventu sme taktiež posunuli na 16:00 – 18:00.

Čo hľadajú investori?
2020-09-16 13:00 - 16:00 | UVP TECHNICOM a online, Němcovej 5, Košice, Slovakia (Slovak Republic)
V rámci workshopu Vám zodpovieme aj na nasledujúce otázky:

Ako ma startup nastaviť business plán a finančný plán aby bol úspešný pri hľadaní investora?
Ako prebieha samotný proces investovania?
Ako Venture Capital VC môže financovať začínajúce startupy?
Aké startupy hľadá VC a prečo?
Bilaterálne konzultácie startupov so zástupcom Vision Ventures

Lektor: Tomáš BélZakladal Exisport. podnikateľ roka 2010. Partner investičnej spoločnosti Vision Ventures, ktorá v roku 2019 získala prístup k investičnému fondu v hodnote 22.7 milióna EUR pre investovanie do perspektívnych začínajúcich firiem a podnikateľských projektov v najbližších piatich rokoch.
https://www.visionventures.vc/

Atraktívne vzdelávanie a rozvoj štud. SŠ
2020-09-11 11:00 - 13:30 | UVP TECHNICOM, Boženy Němcovej 5, Košice, Slovakia (Slovak Republic)
O aktivite:
Dňa 11. septembra 2020 o 11:00 sa uskutoční seminár „Atraktívne vzdelávanie a rozvoj študentov stredných škôl“, ktorý sa koná pri príležitosti spustenia pilotného testovania inovatívnej edukačnej hry pre rozvoj podnikateľských zručností s názvom InnoSchool, ktoré bude realizované na 10 vybraných stredných školách v Košickom kraji.
Na seminári vystúpia viacerí prezentujúci s prednáškami v oblasti smerovania vzdelávania a rozvoja mladých ľudí v našom kraji, moderných prvkov v ich vzdelávaní a prispôsobovania vzdelávania podľa potrieb praxe.

Vstup:
Vstup: ZDARMA
Kapacita je limitovaná. Pre účasť na seminári je potrebné sa zaregistrovať najneskôr do 7. 9. 2020.

Projektové riadenie
2020-09-10 13:00 - 16:00 | UVP TECHNICOM a online, Němcovej 5, Košice, Slovakia (Slovak Republic)
Workshop je organizovaný v rámci akceleračného programu startupov v Startup centre a Inkubátore TUKE v priestoroch UVP TECHNICOM.
Workshop bude venovaný štyrom oblastiam profesionálneho riadenia projektov:1. Prínosy, 2. Kvalita 3. Plánovanie 4. Riadenie rizík.
Podstatným prvkom pri spúšťaní akejkoľvek aktivity či projektu je uvedomiť opodstatnenie aktivity (projektu). Teda je potrebné porovnať (a neustále porovnávať) predpokladané náklady (financie, prácu) a prínosy projektu. Kvalita výstupov projektu musí byť vopred definovaná nie iba predpokladaná. V súčasnej dobe je veľa povrchnosti, ak chceme budovať značku je potrebné vsadiť na kvalitu a etiku.
Pri plánovaní projektu je vhodné postupne spresňovať aktivity, ktoré je potrebné v najbližšom období (etape) uskutočniť. Riadenie rizík (udalostí, ktoré sa môžu vyskytnúť a môžu mať záporný dopad) je podstatnou úlohou každého manažéra. „Lepšie je sa báť, ako sa zľaknúť.“ Dynamika a proaktivita manažéra a členov tímu rozhoduje o úspechu či neúspechu projektu.
Lektor:Rudolf Christopher Takáč
Je lektorom v oblasti projektového riadenia s vyše 20 ročnou praxou. V rokoch 2006 – 2012 pôsobil ako prezident Spoločnosti pre projektové riadenie na Slovensku. Medzi jeho publikačné aktivity patrí sada prednášok z oblasti riadenia rizík a kniha UZDA NA PROJEKT. Prednášal na seminároch vo Viedni a Zurichu a na svetovom kongrese IPMA v Roterdame. V súčasnej dobre pracuje v spol. 2BCognitus.

Seminár pri príležitosti 20.výročia založenia BBC TUKE
2020-09-10 | Technická univerzita v Košiciach, Letná 9, Košice, 04001, Slovakia (Slovak Republic)

STARTUP MEETUP #5
2020-09-08 18:00 - 21:00 | UVP TECHNICOM, Boženy Němcovej 5, Košice, Slovakia (Slovak Republic)
Starport v spolupráci s UVP TECHNICOM organizujú ďalší STARTUP MEETUP #5 na pôde UVP TECHNICOM, aby sa spoločnými silami zamerali na podporu hlavne študentských startupov. Toto stretnutie je určené všetkým, ktorí chcú napĺňať reálnu potrebu na trhu pomocou vlastných produktov alebo služieb.

Na 4-tom meetupe sa k nám pridal tím Aponi, ktorého cieľom je aplikovať rozšírenú realitu prostredníctvom Microsoft HoloLens do priemyselných pracovísk.
Taktiež sa pridal spoluorganizátor ukončenej kampane Objavte Poloniny, ktorý nám zhruba priblížil dosiahnuté metriky a vývoj ich bootstrapu v oblasti cestovného ruchu.
Vidíme sa opäť, tento krát už v novom termíne v utorok 8.9.2020 v TECHNICOME.
BUDTE NAŠÍMI HOSŤAMI!

Vytvor si svoj vlastný biznis plán
2020-09-03 13:00 - 16:00 | UVP TECHNICOM a online, Němcovej 5, Košice, Slovakia (Slovak Republic)
Výstižný , stručný, trefný biznis plán na jednej A4? Je to možné vďaka Biznis modelu CANVAS, s ktorým sa účastníci workshopu oboznámia. Biznis plán sa nepíše , biznis plán sa tvorí. Príďte si vypracovať váš podnikateľský zámer, ktorý bude zrozumiteľný, merateľný a dosiahnuteľný a hlavne vám pomôže zrealizovať váš nápad.
Účasť na workshope je bez poplatku. Workshop je organizovaný v rámci akceleračného programu pre startupy umiestnené v Startup centre a Inkubátore TUKE, ale v prípade voľných kapacít bude dostupný aj pre verejnosť (je potrebná registrácia).
Lektor: L. Kolesár, pôsobí ako kouč v Startup centre TUKE, úspešný podnikateľ, založil a vedie spoločnosť Zelená stavba, s.r.o.

70. výročie Botanickej záhrady v Košiciach
2020-09-03 - 2020-09-04 | UVP TECHNICOM, Boženy Němcovej 5, Košice, Slovakia (Slovak Republic)

STARTUP MEETUP #4
2020-09-02 18:00 - 21:00 | UVP TECHNICOM, Boženy Němcovej 5, Košice, Slovakia (Slovak Republic)
Starport v spolupráci s UVP TECHNICOM organizujú ďalší STARTUP MEETUP #4 na pôde UVP TECHNICOM.
Toto stretnutie je určené všetkým, ktorí chcú napĺňať reálnu potrebu na trhu pomocou vlastných produktov alebo služieb.
Minulý týždeň sme si doniesli prvé hrubé metriky progresu Starportu a iParku. Pridal sa k nám zakladateľ Simple Mobile Tools, ktorý nám povedal, ako s minimálnou reklamou postavil úspešnú sériu Android aplikácií.
Tím Corvest sa predstavil svojou víziou priniesť na trh technologicky modifikované tričko, ktoré pomáha aktívne upravovať postúru tela. Pridal sa taktiež tím z gastro segmentu Eatster, začínajúca podnikateľka v permakultúrnom designe a vývojár z tímu, ktorý predáva technologické riešenia do nápojových strojov vo fastfoodoch.
Na štvrtom meetupe budeme pokračovať v diskusii o tom, ako svoje metriky posunúť počas budúceho týždňa a skúsime sa taktiež pozrieť na to, ako si vieme pomôcť navzájom.
Vidíme sa tento krát v STREDU v UVP TECHNICOM.
BUDTE NAŠÍMI HOSŤAMI!

STARTUP MEETUP #3
2020-08-27 18:00 - 21:00 | UVP TECHNICOM, Boženy Němcovej 5, Košice, Slovakia (Slovak Republic)
Starport v spolupráci s UVP TECHNICOM organizuju ďalší STARTUP MEETUP #3 na pôde UVP TECHNICOM aby spoločnými silami sa zamerali na podporu hlavne študentských startupov.
Stretnutie na pôde TECHNICOMU bude zamerané tentokrat viacej na samotné produkty startupov, čo je víziou ich produktu, čo je ich momentálnym cieľom, aké metriky sledujú pre svoj progres, na monitorovanie progresu startupov.
K dispozícii je aj projektor, takže ak máte čokoľvek, čo vám pomôže predstaviť, na čom pracujete, prineste to so sebou.
Vidíme sa vo štvrtok v TECHNICOME. BUDTE NAŠÍMI HOSŤAMI!

STARTUP MEETUP #2
2020-08-20 18:00 - 21:00 | UVP TECHNICOM, Boženy Němcovej 5, Košice, Slovakia (Slovak Republic)
Starport v spolupráci s UVP TECHNICOM organizuju ďalší STARTUP MEETUP #2 na pôde UVP TECHNICOM aby spoločnými silami sa zamerali na podporu hlavne študentských startupov.
Druhe stretnutie na pôde TECHNICOMU bude zamerané na predstavenie STARPORTU ako bootstrapu a na voľný networking s drinkami a spoznávanie existujúcich tímov z oboch komunít.
K dispozícii bude aj projektor, takže ak máte čokoľvek, čo vám pomôže predstaviť, na čom pracujete, prineste to so sebou.
Vidíme sa vo štvrtok v TECHNICOME. BUDTE NAŠÍMI HOSŤAMI!

Letný denný IT tábor
2020-08-17 - 2020-08-21 | UVP TECHNICOM, Boženy Němcovej 5, Košice, Slovakia (Slovak Republic)
NEBOJ SA VEDY A TECHNIKY

V týždni od 17.-21.8.2020 sa na pôde Technickej univerzity v Košiciach bude realizovať už tretí ročník Letného IT tábora pre deti zo základných škôl. Pre účastníkov bude k dispozícií bohatý program – spoznajú zaujímavé technológie AR&VR, vyskúšajú si základy programovania IoT zariadení, 3D tlač, či zažijú aké je to byť v koži záchranára. Hlavným partnerom projektu je Deutsche Telekom IT Solutions Košice, ktorý účastníkov naučí základy Scrumu, prácu s dronmi, či programovanie LEGO robotov. Detský tábor je pod záštitou projektu IT Akadémia – vzdelávanie pre 21. storočie v spolupráci s UVP TECHNICOM.

Program:

Pondelok, 17.8.2020 – Neboj sa IT – úvodný ice break, hologramy a AR
Utorok, 18.8.2020 – Na jeden deň záchranárom
Streda, 19.8.2020 – Úvod do IoT a 3D tlač
Štvrtok, 20.8.2020 – Úvod do Scrumu, Microbity a drony
Piatok, 21.8.2020 – Scrum v praxi — programovanie LEGO robotov

STARTUP MEETUP #1
2020-08-13 18:00 - 21:00 | UVP TECHNICOM, Boženy Němcovej 5, Košice, Slovakia (Slovak Republic)
Starport v spolupráci s UVP TECHNICOM organizuju po 14-tich Founders‘ Meetupoch v Starporte ďalší STARTUP MEETUP #1 na pôde UVP TECHNICOM aby spoločnými silami sa zamerali na podporu hlavne študentských startupov.
Prvé stretnutie na pôde TECHNICOMU bude zamerané hlavne na voľný networking s drinkami a spoznávanie existujúcich tímov z oboch komunít.
K dispozícii bude aj projektor, takže ak máte čokoľvek, čo vám pomôže predstaviť, na čom pracujete, prineste to so sebou.
Vidíme sa vo štvrtok v TECHNICOME. BUDTE NAŠÍMI HOSŤAMI!

Aurel Stodola
2020-08-01 - 2020-09-30 | UVP TECHNICOM, Boženy Němcovej 5, Košice, Slovakia (Slovak Republic)
Aurel Stodola – Majster techniky
Výstava venovaná významnej osobnosti slovenskej vedy1.8.2020 až 30.9. 2020
Výstava bola pripravená v spolupráci s CVTI SR.
Aurel Stodola bol slovenský vedec, vynálezca, strojný inžinier a profesor, zakladateľ teórie parných a plynových turbín. Zo všetkých slovenských vedcov dosiahol najväčšiu svetovú povesť a uznanie. Počas svojho života získal mnoho ocenení, získal aj jednu z najvýznamnejších medailí, obdobu Nobelovej ceny v technike. Vážil si ho aj samotný Albert Einstein, nielen ako svetovú kapacitu vo svojom odbore, ale aj ako veľkého človeka pre jeho humanizmus a silné sociálne cítenie.
Výstava bude otvorená pre verejnosť denne v čase od 08.00 do 16.00 v termíne od 1.08.2020 do 30.09.2020. v priestoroch Univerzitného vedeckého parku TECHNICOM. Pre návštevníkov je k dispozícií brožúra venovaná Aurelovi Stodolovi.

KEIS informačný deň
2020-07-30 17:00 - 19:00 | UVP TECHNICOM, Boženy Němcovej 5, Košice, Slovakia (Slovak Republic)

Kreatívne leto
2020-07-30 10:00 - 13:00 | UVP TECHNICOM, Boženy Němcovej 5, Košice, Slovakia (Slovak Republic)
Inovačný workshop pre tých ktori maju chuť inovovať…
Chcete sa vzdelať, zabaviť, zoznámiť s fajn ľuďmi a objaviť v sebe kreativitu?
Vzdelávací workshop Kreatívne leto je určený pre študentov stredných a vysokých škôl, mladých podnikateľov a kohokoľvek s chuťou inovovať.

Počas 3 hodín sa účastníci okrem informácií z podnikateľskej praxe dozvedia, ako získať financie na svoj startup, osvoja si pozitívne myslenie, zabavia sa pri teste kreatívnych schopností a naučia sa, ako generovať nové nápady (nielen podnikateľské).
Pre tých najkreatívnejších sú pripravené aj darčeky.

Micro:bit pre stredoškolačky
2020-07-29 10:00 - 12:00 | UVP TECHNICOM, Boženy Němcovej 5, Košice, Slovakia (Slovak Republic)

Journey Summer School 2020
2020-07-27 - 2020-08-07 | UVP TECHNICOM, Boženy Němcovej 5, Košice, Slovakia (Slovak Republic)
